CELEX: 32007D0668
Language: et
Date: 2007-06-25 00:00:00
Title: 2007/668/EÜ: Nõukogu otsus, 25. juuni 2007 , mis käsitleb Euroopa Ühenduse poolt ajutist liikmele omaste õiguste ja kohustuste teostamist Maailma Tolliorganisatsioonis

18.10.2007   
            
            
               ET
            
            
               Euroopa Liidu Teataja
            
            
               L 274/11
            
         
      NÕUKOGU OTSUS,
   25. juuni 2007,
   mis käsitleb Euroopa Ühenduse poolt ajutist liikmele omaste õiguste ja kohustuste teostamist Maailma Tolliorganisatsioonis
   (2007/668/EÜ)
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõike 2 teise lõiguga,
   ning arvestades järgmist:
   
               (1)
            
            
               Nõukogu otsustas 19. märtsil 2001. aastal volitada komisjoni pidama Euroopa Ühenduse nimel läbirääkimisi Euroopa Ühenduse ühinemise üle Maailma Tolliorganisatsiooniga. (1)
               
            
         
               (2)
            
            
               Eelduste kohaselt muudab Maailma Tolliorganisatsiooni nõukogu Tollikoostöö Nõukogu asutamiskonventsiooni oma 109/110. istungil 2007. aasta juunis, et võimaldada tolli- ja majandusliitude, sealhulgas Euroopa Ühenduse saamist Maailma Tolliorganisatsiooni liikmeks.
            
         
               (3)
            
            
               Euroopa Ühenduse liikmesriigid peaksid toetama kõnealust muudatuse eelnõu, mis võimaldaks pärast selle vastuvõtmist Maailma Tolliorganisatsiooni nõukogu poolt ühenduse ühinemist muudetud konventsiooniga.
            
         
               (4)
            
            
               Pärast Maailma Tolliorganisatsiooniga peetud esialgseid kõnelusi uurisid Euroopa Ühendus ja Maailma Tolliorganisatsioon võimalust, kas Euroopa Ühendus saaks teostada Maailma Tolliorganisatsiooni liikmele omaseid õigusi ja kohustusi kuni kõik Maailma Tolliorganisatsiooni liikmed on muudetud Tollikoostöö Nõukogu asutamiskonventsiooni ratifitseerinud.
            
         
               (5)
            
            
               Eelduste kohaselt on Euroopa Ühendusel võimalik kõnealuseid õigusi ja kohustusi Tollikoostöö Nõukogu asutamiskonventsiooni raames teostada ühenduse pädevusse kuuluvates küsimustes.
            
         
               (6)
            
            
               Euroopa Ühenduse liikmesriigid säilitavad oma staatuse Maailma Tolliorganisatsioonis.
            
         
               (7)
            
            
               Tollikoostöö Nõukogu asutamiskonventsiooniga hõlmatud valdkondades on pädevus nii Euroopa Ühendusel kui ka tema liikmesriikidel.
            
         
               (8)
            
            
               Euroopa Ühenduse pädevusse kuuluvates küsimustes tuleb kindlaks määrata Euroopa Ühenduse seisukoht. Osaliselt ühenduse pädevusse kuuluvates küsimustes peaksid Euroopa Ühenduse liikmesriigid püüdma asuda ühisele seisukohale, et tagada Euroopa Ühenduse ja tema liikmesriikide välisesindatuse ühtsus.
            
         
               (9)
            
            
               Nõukogu peaks seetõttu tegema Euroopa Ühendusele võimalikuks liikmele omaste õiguste ja kohustuste ajutise teostamise Maailma Tolliorganisatsioonis, sealhulgas aastamaksu maksmise,
            
         ON TEINUD JÄRGMISE OTSUSE:
   Ainus artikkel
   1.   Euroopa Ühenduse liikmesriigid hääletavad Maailma Tolliorganisatsiooni nõukogu otsuse poolt, mille kohaselt Euroopa Ühendusele antakse nimetatud otsustes sisalduvatel tingimustel ajutise meetmena Maailma Tolliorganisatsiooni liikmele omased õigused.
   2.   Kuni Tollikoostöö Nõukogu asutamiskonventsiooni muudatuse jõustumiseni nõustub Euroopa Ühendus Maailma Tolliorganisatsiooni liikmele omasete õiguste ja kohustustega, mis on sätestatud Maailma Tolliorganisatsiooni nõukogu otsuses.
   3.   Komisjoni volitatakse teatama Maailma Tolliorganisatsioonile, et Euroopa Ühendus nõustub Maailma Tolliorganisatsiooni liikmele omaste õiguste ja kohustustega, ning esitama Maailma Tolliorganisatsioonile lisas esitatud nõutud deklaratsiooni pädevuse kohta.
   4.   Euroopa Ühendus maksab alates 1. juulist 2007 Maailma Tolliorganisatsioonile aastamaksu, et tugevdada Maailma Tolliorganisatsiooni tööd ja katta lisanduvad halduskulud.
   
      Luxembourg, 25. juuni 2007
      
         
            Nõukogu nimel
         
         
            eesistuja
         
         A. SCHAVAN
         
      
   
   
      (1)  Maailma Tolliorganisatsioon loodi Tollikoostöö Nõukogu asutamiskonventsiooniga (allkirjastatud 15. detsembril 1950). Kõnealune konventsioon jõustus 1952. aastal. 1994. aastal võttis Tollikoostöö Nõukogu endale töönimeks Maailma Tolliorganisatsioon, et kajastada selgemalt oma töövaldkonda. Praegu on Maailma Tolliorganisatsioonil 171 liiget.
   
      LISA
      Deklaratsioon Euroopa Ühenduse pädevuse kohta Tollikoostöö Nõukogu asutamiskonventsiooniga hõlmatud küsimustes
      Muudetud Euroopa Ühenduse asutamislepingu kohaselt on käesolevas deklaratsioonis esitatud pädevus, mille Euroopa Ühenduse liikmesriigid on andnud Euroopa Ühendusele Tollikoostöö Nõukogu asutamiskonventsiooniga reguleeritud küsimustes.
      Euroopa Ühendus deklareerib, et ühendusel on vastavalt Euroopa Ühenduse asutamislepingu artiklitele 131 kuni 134 ühenduse kaubanduspoliitika osas ainupädevus.
      Ühendus võib sõlmida rahvusvahelisi lepinguid juhul, kui sisepädevust on juba kasutatud ühiste poliitikate rakendusmeetmete vastuvõtmiseks, või juhul, kui rahvusvaheline leping on vajalik ühenduse eesmärkide saavutamiseks. Ühenduse välispädevus on ainupädevus juhul, kui rahvusvaheline leping mõjutab ühenduse sise-eeskirju või muudab nende kohaldamisala. Sellisel juhul sõlmib ühendus liikmesriikide asemel sidemeid kolmandate riikide või rahvusvaheliste organisatsioonidega. Ühenduse vastuvõetud tolliküsimusi käsitlevate meetmete nimekiri on esitatud käesoleva deklaratsiooni lisas toodud õigusaktide loetelus.
      Euroopa Ühenduse liikmesriikide poolt aluslepingute kohaselt Euroopa Ühendusele antud pädevuse teostamine on pidevalt muutuvat laadi. Seepärast jätab Euroopa Ühendus endale õiguse deklaratsiooni kohandada.
      
         Lisa
         EÜ ÕIGUSAKTID
         Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik
         Nõukogu 17. märtsi 2003. aasta otsus Euroopa Ühenduse ühinemise kohta tolliprotseduuride lihtsustamise ja ühtlustamise rahvusvahelise konventsiooni (Kyoto konventsiooni) muutmisprotokolliga (2003/231/EÜ)
         Euroopa Parlamendi ja nõukogu direktiiv 2002/6/EÜ ühenduse liikmesriikide sadamatesse sisenevate ja neist väljuvate laevade teavitusformaalsuste kohta
         Nõukogu 10. detsembri 1979. aasta otsus 80/271/EMÜ aastatel 1973–1979 toimunud kaubandusläbirääkimistest tulenenud mitmepoolsete lepingute sõlmimise kohta (EÜT L 71, 17.3.1980, lk 1).
         Mitu ühiskomitee otsust kolmandate riikidega, nt 2006/343/EÜ: EÜ–Islandi ühiskomitee 22. detsembri 2005. aasta otsus nr 2/2005 millega muudetakse lepingu protokolli nr 3 mõiste „päritolustaatusega tooted” määratluse ja halduskoostöö meetodite kohta
         Nõukogu 7. aprilli 1987. aasta otsus 87/369/EMÜ rahvusvahelise kaupade kirjeldamise ja kodeerimise harmoneeritud süsteemi konventsiooni ja selle muutmisprotokolli sõlmimise kohta
         Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta
         Komisjoni 17. oktoobri 2006. aasta määrus (EÜ) nr 1549/2006, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa
         Euroopa Ühenduse asutamislepingu artiklid 26 ja 133
         Nõukogu 20. detsembri 1996. aasta määrus (EÜ) nr 2505/96, millega avatakse teatavaid põllumajandus- ja tööstustooteid hõlmavad ühenduse tariifikvoodid ja sätestatakse nende haldamine ning muudetakse määrust (EÜ) nr 3059/95, millega avatakse teatavaid põllumajandus- ja tööstustooteid hõlmavad ühenduse tariifikvoodid ja sätestatakse nende haldamine (1996. aasta esimene seeria)
         Nõukogu 22. detsembri 1995. aasta määrus (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (muudetud kujul)
         Nõukogu 6. oktoobri 1997. aasta määrus (EÜ) nr 2026/97 kaitse kohta subsideeritud impordi eest riikidest, mis ei ole Euroopa Ühenduse liikmed (muudetud kujul)
         Nõukogu 22. detsembri 1994. aasta määrus (EÜ) nr 3285/94, impordi ühiste eeskirjade kohta ja määruse (EÜ) nr 518/94 kehtetuks tunnistamise kohta (muudetud kujul)
         Nõukogu 13. märtsi 1997. aasta määrus (EÜ) nr 515/97 liikmesriikide haldusasutuste vastastikusest abist ning haldusasutuste ja komisjoni vahelisest koostööst tolli- ja põllumajandusküsimusi käsitlevate õigusaktide nõutava kohaldamise tagamiseks
         Nõukogu 13. detsembri 1990. aasta määrus (EMÜ) nr 3677/90 millega kehtestatakse meetmed, et tõkestada narkootiliste ja psühhotroopsete ainete ebaseaduslikuks valmistamiseks kasutatavate ainete levikut
         Komisjoni 21. detsembri 1992. aasta määrus (EMÜ) nr 3769/92 millega rakendatakse ja muudetakse määrust (EMÜ) nr 3677/90, millega kehtestatakse meetmed, et tõkestada narkootiliste ja psühhotroopsete ainete ebaseaduslikuks valmistamiseks kasutatavate ainete levikut
         Nõukogu 22. detsembri 2004. aasta määrus (EÜ) nr 111/2005 millega kehtestatakse ühenduse ja kolmandate riikide vahelise narkootikumide lähteainetega kauplemise järelevalve eeskirjad
         Nõukogu 22. juuli 2003. aasta määrus (EÜ) nr 1383/2003 teatavate intellektuaalomandi õiguste rikkumises kahtlustatavate kaupade suhtes võetava tollimeetme ja kõnealuseid õigusi rikkuvaks tunnistatud kaupade suhtes võetavate meetmete kohta
         Euroopa Parlamendi ja nõukogu 26. oktoobri 2005. aasta määrus (EÜ) nr 1889/2005 ühendusse sisse toodava või ühendusest välja viidava sularaha kontrollimise kohta
         Euroopa Parlamendi ja nõukogu 13. aprill 2005. aasta määrus (EÜ) nr 648/2005, millega muudetakse nõukogu määrust (EMÜ) nr 2913/92, millega kehtestatakse ühenduse tolliseadustik
         Komisjoni 2. juuli 1993. aasta määrus (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik
         20. mail 1987. aastal vastuvõetud Euroopa Majandusühenduse, Austria Vabariigi, Soome Vabariigi, Islandi Vabariigi, Norra Kuningriigi, Rootsi Kuningriigi ja Šveitsi Konföderatsiooni vaheline ühise transiidiprotseduuri konventsioon
         Nõukogu 15. märtsi 1993. aasta otsus 93/329/EMÜ ajutise impordi konventsiooni sõlmimise ja selle lisade heakskiitmise kohta